**Milla-Maj Majasaari** (s. 15. lokakuuta 1999 Pori) on suomalainen jalkapallomaalivahti, joka edustaa Belgian Superliigassa pelaavaa RSC Anderlechtia. Aiemmin hän on pelannut Ruotsin Damallsvenskanissa IK Uppsalassa (kauden 2023) ja tukholmalaisessa AIK:ssa (Elitettanissa kaudella 2020 ja Damallsvenskanissa kausilla 2021 ja 2022). Suomalaisessa Naisten Liigassa hän on edustanut NiceFutista, Turun Palloseuraa sekä FC Honkaa. Suomen A-maajoukkueen maalivahtina Majasaari pelasi ensimmäisen ottelunsa helmikuussa 2023.

Ura
---

### Seurajoukkueet

Majasaari aloitti uransa porilaisessa NiceFutiksessa. Hän pelasi ensimmäisen Naisten Liigan ottelunsa NiceFutiksen maalilla 14-vuotiaana syksyllä 2014. Kaudet 2016–2018 Majasaari pelasi TPS:ssa, joka voitti 2016 Naisten Liigan hopeaa. Kaudeksi 2019 Majasaari siirtyi FC Honkaan, joka sijoittui sillä kaudella Naisten Liigassa hopealle.

Joulukuussa 2019 Majasaari teki sopimuksen Ruotsin toisella sarjatasolla Elitettanissa pelanneen AIK:n kanssa. Ensimmäisellä Ruotsin kaudellaan (2020) Majasaari pelasi kahta vaille kaikissa AIK:n otteluissa täydet minuutit ja torjui 13 nollapeliä. Hänet valittiin Elitettanin kauden parhaaksi maalivahdiksi. Kausi päättyi AIK:n voittoon ja sarjanousuun Damallsvenskaniin. Marraskuussa 2020 hän solmi jatkosopimuksen AIK:n kanssa. Ensimmäisen sarjaottelunsa Damallsvenskanissa hän pelasi 17.4.2021. Ensimmäisen Damallsvenskan-kautensa päätteeksi Majasaari valittiin ehdolle Ruotsin pääsarjan kauden parhaaksi maalivahdiksi. Tammikuussa 2023 Majasaari siirtyi AIK:sta IK Uppsalan joukkueeseen. Tammikuussa 2024 hän siirtyi belgialaisen RSC Anderlechtin riveihin.

### Maajoukkueet

Suomea Majasaari on edustanut 16-, 17-, 18- ja 19-vuotiaiden maajoukkueissa, U23-maajoukkueessa sekä A-maajoukkueessa. Ensimmäisen maaottelunsa hän pelasi 14-vuotiaana U16-tyttöjen maajoukkueessa Islantia vastaan kesällä 2014. Maaotteluita on kertynyt kaikkiaan 19. Suomen A-maajoukkueen mukana Majasaari oli ensimmäisen kerran lokakuussa 2020 Skotlantia vastaan pelatussa EM-karsintaottelussa, johon hänet kutsuttiin loukkaantuneen Paula Myllyojan korvaajaksi. Toisen kerran Majasaari valittiin Suomen naisten A-maajoukkueeseen helmikuussa 2022 Ranskan jalkapalloliiton järjestämään neljän maan turnaukseen Tournoi de Franceen. Ensimmäisen A-maajoukkuepelinsä Majasaari pelasi Unkaria vastaan Cyprus Cupissa 19.2.2023. Suomi voitti ottelun 8-0.

Lähteet
-------

1. ↑  TPS:n naiset päättivät loistavan liigakautensa SM-hopeajuhliin!  8.1.2016. FC TPS. Viitattu 25.4.2021.
2. ↑  Kausi päätökseen hopeamitalit kaulass  21.10.2019. FC Honka. Viitattu 25.4.2021.
3. ↑  Milla-Maj Majasaari siirtyy AIK:n riveihin  10.12.2019. Suomen Palloliitto.  Arkistoitu 25.4.2021. Viitattu 25.4.2021.
4. ↑  Lund, Oskar: Spelarna som var bäst i Elitettan – hela listan  22.12.2020. Expressen. Viitattu 25.4.2021. (ruotsiksi)
5. ↑  Elitettan 2020  2020. Svensk Fotboll. Viitattu 25.4.2021. (ruotsiksi)
6. ↑  Luotola, Juha: AIK:n maalilla loistanut Milla-Maj Majasaari solmi pitkän jatkosopimuksen  26.11.2020. Satakunnan Kansa. Viitattu 25.4.2021.
7. ↑  Lehtinen, Eetu: Porilaismaalivahti Milla-Maj Majasaari liikuttui, kun yksi hänen unelmistaan toteutui: "Hitsi, mikä viikonloppu"  19.4.2021. Satakunnan Kansa. Viitattu 25.4.2021.
8. ↑  AIK:s Majasaari nominerad till Årets målvakt: "Oh my god"  5.11.2021. Aftonbladet. Viitattu 5.11.2021. (ruotsiksi)
9. ↑  Hinni Hirvonen: Milla-Maj Majasaari siirtyy IK Uppsalaan *Yle*.  5.1.2023. Viitattu 7.2.2023.
10. ↑  Täysin ylivoimainen jättiseura hankki porilaisen – päävalmentaja on onnensa kukkuloilla  3.1.2024. Satakunnan Kansa. Viitattu 4.1.2024.
11. ↑  Mellerborg, Stefan: Milla-Maj Majasaari ansluter till AIK Fotboll  9.12.2019. AIK Fotboll. Viitattu 25.4.2021. (ruotsiksi)
12. ↑  Milla-Maj Majasaari täydentää Helmareiden EM-karsintaryhmää  25.10.2020. Suomen Palloliitto.  Arkistoitu 24.1.2021. Viitattu 20.4.2021.
13. ↑  Helmarit nimetty Tournoi de Franceen  8.2.2022. Suomen Palloliitto.  Arkistoitu 8.2.2022. Viitattu 8.2.2022.
14. ↑  Helmarit murskavoittoon Unkarista  19.2.2023. Suomen Palloliitto. Viitattu 19.2.2023.

Aiheesta muualla
----------------

* Milla-Maj Majasaari Suomen Palloliitto.
* Milla-Maj Majasaari Svensk Fotboll.
* Milla-Maj Majasaaren ottelut Naisten Liigassa 2014–2019 Kansallinen Liiga.

* Kuvia tai muita tiedostoja aiheesta **Milla-Maj Majasaari** Wikimedia Commonsissa